ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎం.ఎస్.ఎం.ఈ.లలో మహిళా పారిశ్రామికవేత్తల పాత్ర
నేషనల్ శాంపిల్ సర్వే  73వ రౌండ్ నివేదిక  ప్రకారం, మొత్తం ఇన్కార్పొరేటెడ్ వ్యవసాయేతర యాజమాన్య సంస్థలలో 19.5 శాతం మహిళల యాజమాన్యంలో ఉన్నాయి. వీరు 22 నుండి 27 మిలియన్ల మందికి ఉపాధి కల్పిస్తున్నారు. అక్టోబర్ 2022లో ప్రచురించబడిన నీతి ఆయోగ్ వెబ్సైట్లో “భారతదేశంలో మహిళా పారిశ్రామికవేత్తలకు ప్రభుత్వ మద్దతు డీకోడింగ్ చేయడం” నివేదిక ప్రకారం, భారతదేశంలో మహిళల ఆర్థిక సహకారం జీడీపీలో 17%గా ఉంది. మహిళా వ్యవస్థాపకత యొక్క ప్రపంచ ర్యాంకింగ్పై అధికారిక నివేదికలు లేవు. అయితే, ఒక ప్రైవేట్ అధ్యయనం “మాస్టర్ కార్డ్ ఇండెక్స్ ఆఫ్ ఉమెన్ ఎంటర్ప్రెన్యూర్స్ -2021” మొత్తం 65 దేశాలలో భారతదేశం 57వ స్థానంలో ఉంది. ఇండెక్స్ మూడు భాగాలను రూపొందించడానికి 12 సూచికలను ఉపయోగించింది: మహిళల పురోగతి ఫలితాలు; నాలెడ్జ్ ఆస్తులు మరియు ఆర్థిక యాక్సెస్ మరియు ఇండెక్స్ను నిర్మించడానికి వ్యవస్థాపక మద్దతు పరిస్థితులు. జూన్ 2019లో రిజర్వ్ బ్యాంక్ ఆఫ్ ఇండియా ప్రచురించిన మైక్రో, స్మాల్ మరియు మీడియం ఎంటర్ప్రైజెస్పై  నిపుణుల కమిటీ నివేదిక మేరకు మహిళల యాజమాన్యంలోని ఎం.ఎస్.ఎం.ఈ. సహా ఎం.ఎస్.ఎం.ఈ.లు ఎదుర్కొంటున్న ప్రధాన సవాళ్లలో ఒకటిగా క్రెడిట్ యాక్సెస్ని గుర్తించింది. మహిళల్లో వ్యవస్థాపకతను ప్రోత్సహించడానికి, సూక్ష్మ, చిన్న మరియు మధ్య తరహా పరిశ్రమల మంత్రిత్వ శాఖ  వివిధ పథకాలను అమలు చేస్తుంది. సాంప్రదాయ చేతివృత్తుల వారు మరియు గ్రామీణ/ పట్టణ నిరుద్యోగ యువతకు సహాయం చేయడం ద్వారా వ్యవసాయేతర రంగంలో సూక్ష్మ పరిశ్రమల స్థాపన ద్వారా స్వయం ఉపాధి అవకాశాలను సృష్టించే లక్ష్యంతో.. మంత్రిత్వ శాఖ ప్రధానమంత్రి ఉపాధి కల్పన కార్యక్రమంను  అమలు చేస్తుంది. షెడ్యూల్డ్ కులాలు/షెడ్యూల్డ్ తెగ/ఓబీసీ/మైనారిటీలు/మహిళలు, మాజీ సైనికులు, శారీరక దివ్యాంగులు, ఎన్ఈఆర్, కొండ మరియు సరిహద్దు ప్రాంతాల వారు మొదలైన ప్రత్యేక వర్గాలకు చెందిన లబ్ధిదారులకు దీని ద్వారా అధిక సబ్సిడీ ఇవ్వబడుతుంది.
క్రెడిట్ గ్యారెంటీ ఫండ్ ట్రస్ట్ ఫర్ మైక్రో అండ్ స్మాల్ ఎంటర్ప్రైజెస్ : దీనిని  మంత్రిత్వ శాఖ, భారత ప్రభుత్వం మరియు చిన్న పరిశ్రమల అభివృద్ధి బ్యాంక్ ఆఫ్ ఇండియా సంయుక్తంగా క్రెడిట్ డెలివరీ వ్యవస్థను బలోపేతం చేయడానికి మరియు ఎంఎస్ఈ సెక్టార్కు క్రెడిట్ ప్రవాహాన్ని సులభతరం చేయడానికి ఏర్పాటు చేసింది. కొత్త తరం వ్యవస్థాపకులు, సూక్ష్మ మరియు చిన్న సంస్థలకు అర్హత కలిగిన సభ్యుల రుణ సంస్థ [ఎంఎల్ఐలు] విస్తరించిన కొలేటరల్ మరియు /లేదా మూడవ పక్షం గ్యారెంటీ ఉచిత క్రెడిట్ సౌకర్యాలకు హామీ కవర్ను అందిస్తోంది.సీజీటీఎంఎస్ఈ మహిళా వ్యాపారవేత్తలకు క్రెడిట్ యొక్క హామీ కవరేజీని 85%కి పెంచింది. మహిళా పారిశ్రామికవేత్తలకు అదనపు రాయితీగా, సీజీటీఎంఎస్ఈ వార్షిక హామీ రుసుమును 10% తగ్గించింది.
మహిళా యాజమాన్యంలోని ఎంఎస్ఎంఈలు, మైక్రో మరియు స్మాల్ ఎంటర్ప్రైజెస్ క్లస్టర్ డెవలప్మెంట్ ప్రోగ్రామ్ , టూల్ రూమ్లు & టెక్నాలజీ సెంటర్లు, సాంప్రదాయ పరిశ్రమల పునరుత్పత్తి కోసం నిధుల పథకం  సహా ఎంటర్ప్రెన్యూర్షిప్ మరియు స్కిల్ డెవలప్మెంట్ ప్రోగ్రామ్ ) వంటి అనేక ఇతర పథకాలను కూడా అమలు చేస్తోంది. సూక్ష్మ చిన్న మరియు మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారాన్ని అందించారు.
మానవ వనరుల అభివృద్ధి మంత్రిత్వ శాఖ
సాధికారత సాధనం ఉండనున్న స్థానిక, మాతృ భాషల్లో ఇంజినీరింగ్ విద్య - శ్రీ ధర్మేంద్ర ప్రధాన్
మాతృభాష, స్థానిక భాషలలో ఇంజినీరింగ్ విద్య సాధికారతకు ఒక సాధనమని కేంద్ర విద్యాశాఖ మంత్రి శ్రీ ధర్మేంద్ర ప్రదాన్ నేడు 36వ ఇండియా ఇంజినీరింగ్ కాంగ్రెస్ లో మాట్లాడుతూ అభిప్రాయపడ్డారు.
భారతదేశం శాస్త్రీయ దృక్పతం కలిగిన ప్రజలను కలిగిన దేశమని, పటిష్టమైన ఇంజినీరింగ్ సామర్ధ్యాలు, నిర్మాణ విద్య, జల నిర్వహణ, నౌకా సంబంధ నిర్మాణ విద్య వంటి ఆధారాలతో మన మన నాగరికత చరిత్ర నిండి ఉందని ఈ సందర్భంగా మాట్లాడుతూ శ్రీ ప్రధాన్ అన్నారు. భారతీయ ఇంజినీరింగ్ సంప్రదాయాలను ముందుకు తీసుకువెడుతున్నందుకు, ఆత్మనిర్భర్ భారత్ నిర్మాణంలో ఐఇఐ పాత్రను అభినందించారు.
దూరదృష్టితో కూడిన ఎన్ఇపి 2020 అమలుతో, 21వ శతాబ్దానికి మన యువతను సిద్ధం చేయడానికి తాము విద్యను బహుశాస్త్ర విద్యా విధానాన్ని అవలంబిస్తూ విద్యను నైపుణ్యాలతో ఏకీకృతం చేస్తున్నామని మంత్రి చెప్పారు. దీనితో పాటుగా నైపుణ్యాలను, శిక్షణాకాలాన్ని ప్రధాన పాఠ్యాంశాలలో భాగంగా చేస్తున్నామని ఆయన వివరించారు.నూతన విద్యా విధానం 2020కి అనుగుణంగా మాతృభాష, స్థానిక భాషలలో ఇంజినీరింగ్ విద్యను ప్రవేశపెట్టడమనేది మన యువతను సాధికారం చేయడమే కాక మన ఇంజినీరింగ్ సామర్ధ్యాలను మరింత బలోపేతం చేస్తుందని ఆయన అన్నారు.
ఇంజినీరింగ్ విద్యను డిగ్రీలను ప్రదానం చేయడానికి పరిమితం చేయకూడదని శ్రీ ప్రధాన్ అభిప్రాయపడ్డారు. విద్యార్జన ప్రక్రియలో భాషాపరమైన అడ్డంకులను తొలగించి, మన ఇంజినీరింగ్ సమాజ సామర్ధ్యాల నిర్మాణానికి మనందరం కలిసి కట్టుగా పని చేయాలని అన్నారు.
ఆవిష్కరణలు, సంస్థ సభ్యులు జ్ఞానాన్ని పంచుకోవడం, ఉపాధి, వ్యవస్థాపకతకు నూతన నమూనాలను సృష్టించడం ద్వారా భారతదేశ ఇంజినీరింగ్ సామర్ధ్యాన్ని మరింత బలోపేతం చేయడానికి ఐఇఐ తప్పనిసరిగా కృషి చేయాలని ఆయన కోరారు.
ఆర్థిక మంత్రిత్వ శాఖ
ముంబయి లోని ఎస్ఎటి లో టెక్నికల్ మెంబర్ పదవి ని ఏర్పాటు చేసేందుకు ఆమోదం తెలిపిన మంత్రివర్గం
ముంబయి లోని సెక్యూరిటీస్ అపెలిట్ ట్రైబ్యూనల్ లో టెక్నికల్ మెంబర్ పదవి ని భారత ప్రభుత్వ కార్యదర్శి స్థాయి లో 2,25,000 రూపాయల వేతన స్కేల్ తో లేదా ఏడో వేతన సంఘం సూచించిన పే మేట్రిక్స్ యొక్క లెవెల్ 17 తో ఏర్పాటు చేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు:
ఈ పదవి ని ఏర్పాటు చేయడం అనేది ముంబయి లోని ఎస్ఎటి లో ఒక అదనపు పీఠాన్ని నెలకొల్పేందుకు మార్గాన్ని సుగమం చేయనుంది. దీనితో సెక్యూరిటీస్ అండ్ ఎక్స్ చేంజెస్ బోర్డ్ ఆఫ్ ఇండియా , ఇన్శోరెన్స్ రెగ్యులేటరీ ఎండ్ డివెలప్ మెంట్ అథారిటీ ఆఫ్ ఇండియా  మరియు పెన్శన్ ఫండ్ రెగ్యులేటరీ ఎండ్ డివెలప్ మెంట్ అథారిటీ లకు సంబంధించి ఎస్ఎటి లో పెరిగిపోయిన అపీళ్ళ ను త్వరిత గతి న పరిష్కరించేందుకు అవకాశం చిక్కుతుంది. ఇది ఇన్ వెస్టర్ లకు, పింఛన్ దారులకు మరియు సాధారణ ప్రజల కు ఎంతో ప్రయోజనకారి కాగలదు. సెక్యూరిటీస్ మార్కెట్టు మరియు బీమా రంగం శర వేగంగా వృద్ధి చెందుతున్నాయి. సెక్యూరిటీస్ మార్కెట్టు లో ట్రేడింగ్ పరిమాణం, బీమా రంగం లో క్లయింట్ లు పెరుగుతుండటం తో ఫిర్యాదులు కూడా పెరిగేందుకు ఆస్కారం ఉంది. ఈ కారణం గా, ఒక వేగవంతమైన పరిష్కార వ్యవస్థ ను నెలకొల్పడం అవసరం. ఇటువంటిది ఏర్పాటైతే బీమా, సెక్యూరిటీస్ మార్కెట్టు మరియు పింఛన్ లకు సంబంధించినటువంటి అపీలు కేసుల ను శీఘ్ర గతి న పరిష్కరించడానికి ఇది పూచీపడుతుంది. దీని వల్ల సాధారణ ప్రజానీకానికి లబ్ధి చేకూరగలదు.
(
రైల్వే మంత్రిత్వ శాఖ
నిత్యావసర వస్తువుల రవాణాలో భారతీయ రైల్వే కృషి
కోవిడ్ 19 మహమ్మారి నిరోధంలో భాగంగా దేశవ్యాప్తంగా లాక్ డౌన్ ప్రకటించిన నేపథ్యంలో గత నాలుగు రోజుల్లో భారతీయ రైల్వే శాఖ 1.6 లక్షలకు పైగా రైల్వే వ్యాగన్ల ద్వారా వస్తువులను సరఫరా చేసింది. వీటలలో 1 లక్షలకు పైగా వ్యాగన్లలో నిత్యావసర వస్తువులే వున్నాయి. దాంతో వీటికి సంబంధించి ఎలాంటి ఆటంకం కలగలేదు.
(ఆహారపదార్థాలు, ఉప్పు, చెక్కర, పాలు, వంట నూనె, ఉల్లిపాయలు, పండ్లు, కూరగాయలు, పెట్రోలియం ఉత్పత్తులు, బొగ్గు, ఎరువులు మొదలైన వాటిని గత నాలుగు రోజులు దేశవ్యాప్తంగా సరఫరా చేశారు.
దేశవ్యాప్తంగా పలు రాష్ట్రాల్లో భారతీయ రైల్వే ఉద్యోగులు 24 గంటలూ పనిచేస్తూ నిత్యావసర వస్తువుల సరఫరాకు ఎలాంటి ఆంటకం కలగకుండా చూస్తున్నారు.
ఈ సరుకుల రవాణాకు సంబంధించి ఆయా రాష్ట్ర ప్రభుత్వాలతో సమన్వయం చేసుకుంటూ నిత్యావసర వస్తువుల సరఫరా సులువుగా సాగేలా రైల్వే శాఖ అన్ని జాగ్రత్తలు తీసుకుంది. ఈ సరఫరా ఎలాంటి అంతరాయం కలగకుండా చూసేందుకు సీనియర్ అధికారులతో కూడిన ఎమర్జెన్సీ ఫ్రెయిట్ కంట్రోల్ విభాగం పని చేస్తోందని రైల్వే శాఖ తెలిపింది.
ఈ క్లిష్ట సమయంలో అందరమూ కలిసికట్టుగా పని చేయాలని ఎవరికీ ఎలాంటి ఇబ్బంది కలగకుండా వస్తువులను ఎక్కించడంలోను, దించడంలోను సంబంధిత విభాగాలు చురుకుగా పని చేయాలని రైల్వేశాఖ కోరింది.
మానవ వనరుల అభివృద్ధి మంత్రిత్వ శాఖ
2021 ఏడాదికి, జేఈఈ, నీట్ సిలబస్ యథాతథం
2021 ఏడాదికి, జేఈఈ, నీట్ సిలబస్లో ఎలాంటి మార్పు లేదు. గతానికి భిన్నంగా, జేఈఈ, నీట్లో సమాధానాలు రాయడానికి ఆప్షన్లు ఉంటాయి.
జేఈఈ -2021 సిలబస్ గతేడాదిలాగే ఉంటుంది. అయితే, మొత్తం 90 ప్రశ్నల్లో  అభ్యర్థులు 75 ప్రశ్నలకు  సమాధానం రాయాల్సివుంటుంది. జేఈఈ -2020లో, 75 ప్రశ్నలిచ్చి  అన్నింటికీ సమాధానాలు రాయమన్నారు.
నీట్ -2021 ఖచ్చితమైన విధానాన్ని ఇంకా ప్రకటించలేదు. అయితే, దేశవ్యాప్తంగా కొన్ని బోర్డులు సిలబస్ తగ్గించిన నేపథ్యంలో, జేఈఈ  తరహాలోనే నీట్ -2021 పరీక్ష పత్రంలోనూ ఆప్షన్లు ఉంటాయి.
ప్రధాన మంత్రి కార్యాలయం
కచ్ఛీ నూతన సంవత్సరం ‘ఆషాఢీ బీజ్’ సందర్భం లో ప్రజల కు శుభాకాంక్షలు తెలిపిన ప్రధాన మంత్రి
మంగలప్రదం అయినటువంటి కచ్ఛీ నూతన సంవత్సరం ‘ఆషాడీ బీజ్’ ను పురస్కరించుకొని ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష లు తెలిపారు.
‘‘కచ్ఛీ నూతన సంవత్సరం ఆషాడీ బీజ్ సందర్భం లో కచ్చీ సోదరీమణుల కు, సోదరుల కు లక్షల కొద్దీ శుభాకాంక్ష లు.
దేశ విదేశాల లో ఉంటూ కచ్ఛ్ సంస్కృతి ని, కచ్ఛ్ సంప్రదాయ కళల ను పరిరక్షిస్తున్న కచ్ఛ్ సోదరీమణుల కు, బలవంతులు అయినటువంటి కచ్ఛ్ సోదరుల కు ఇవే నా అభినందన లు’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
కేదార్ నాథ్ ను నవంబరు 5న సందర్శించనున్న ప్రధాన మంత్రి; శ్రీ ఆది శంకరాచార్య సమాధి ని ఆయన ప్రారంభిస్తారు
శ్రీఆది శంకరాచార్య విగ్రహాన్ని ఆవిష్కరించనున్న ప్రధాన మంత్రి
అనేకకీలకమైన మౌలిక సదుపాయాల కల్పన సంబంధి పథకాల ను ప్రారంభించనున్న ప్రధాన మంత్రి; అలాంటి మరికొన్ని పథకాల కు ఆయన శంకుస్థాపన కూడా చేస్తారు
నిర్మాణంపూర్తి అయిన మౌలిక సదుపాయాల కల్పన సంబంధి పనుల ను ఆయన పరిశీలించనున్నారు, ప్రస్తుతంనిర్మాణ పనులు సాగుతున్న మౌలిక సదుపాయాల కల్పన సంబంధి పనుల పై ఆయన సమీక్ష ను చేపడుతారు
ఉత్తరాఖండ్ లోని కేదార్ నాథ్ ను ప్రధాన మంత్రి శ్రీ నరేంద్ర మోదీ నవంబరు 5న సందర్శించనున్నారు.
కేదార్ నాథ్ ఆలయం లో ప్రధాన మంత్రి ప్రార్థనల లో పాలుపంచుకొంటారు. అటు తరువాత, శ్రీ ఆది శంకరాచార్య సమాధి ని ఆయన ప్రారంభించడమే కాకుండా శ్రీ ఆది శంకరాచార్య విగ్రహాన్ని ఆవిష్కరిస్తారు. 2013వ సంవత్సరం లో సంభవించిన వరదల లో ఆ సమాధి ధ్వంసం అయిన దరిమిలా దాని ని పునర్ నిర్మించడం జరిగింది. ఈ పునర్ నిర్మాణం సంబంధి పనుల ను అన్నిటి ని ప్రధాన మంత్రి మార్గదర్శకత్వం లో చేపట్టడమైంది. ఈ పథకం తాలూకు ప్రగతి ని ప్రధాన మంత్రి ఎప్పటికప్పుడు పర్యవేక్షించడం, సమీక్షించడం చేస్తూ వచ్చారు.
సరస్వతీ ఆస్తాపథ్ వెంబడి జరిగిన పనుల ను మరియు ప్రస్తుతం జరుగుతూ ఉన్న పనుల ను ప్రధాన మంత్రి తనిఖీ చేయడం, పరిశీలించడం చేయనున్నారు.
ఒక జన సభ ను ఉద్దేశించి ప్రధాన మంత్రి ప్రసంగిస్తారు. సరస్వతీ రిటేనింగ్ వాల్ ఆస్తాపథ్, ఇంకా ఘాట్ లు, మందాకినీ రిటేనింగ్ వాల్ ఆస్తాపథ్, తీర్థ పురోహితుల గృహాల తో పాటు మందాకినీ నది పైన గరుడ్ ఛాతీ సేతువు లు సహా నిర్మాణం పూర్తి అయినటువంటి కీలకమైన మౌలిక సదుపాయాల సంబంధి పథకాల ను ఆయన ప్రారంభిస్తారు. ఈ పథకాల ను 130 కోట్ల రూపాయల కు పైగా వ్యయం తో నిర్మాణం పూర్తి చేయడం జరిగింది. 180 కోట్ల రూపాయల కు పైగా విలువైన అనేక పథకాల కు ఆయన శంకుస్థాపన కూడా చేస్తారు. ఈ పథకాల లో సంగమ్ ఘాట్ ను సరిక్రొత్త గా నిర్మించడం, ప్రాథమిక చికిత్స మరియు తీర్థ యాత్రికుల కు ఉద్దేశించిన సదుపాయాల కేంద్రం, పరిపాలన భవనం మరియు ఆసుపత్రి, రెండు వసతి గృహాలు, పోలీస్ స్టేశన్, కమాండ్ ఎండ్ కంట్రోల్ సెంటర్, మందాకిని ఆస్తాపథ్ క్యూ మేనేజ్ మెంట్ ఎండ్ రెయిన్ శెల్టర్ మరియు సరస్వతీ పౌర సౌకర్యాల భవనం వంటివి భాగం గా ఉన్నాయి.
రక్షణ మంత్రిత్వ శాఖ
మాజీసైనికులకు నాణ్యమైన వైద్యం అందించేందుకు భారత సైన్యం కట్టుబడి ఉంది.
ప్రస్తుత కోవిడ్ మహమ్మారి సమయంలో వైద్య వనరులు తీవ్ర ఒత్తిడిని ఎదుర్కొంటున్నాయి. అయితే మాజీ సైనికులకు నాణ్యమైన వైద్యచికిత్సను అందించేందుకు భారత సైన్యం కట్టుబడి ఉంది. దేశవ్యాప్తంగా ఎంతో మంది మాజీ సైనికులు , వారి కుటుంబాల వారు సర్వీస్ ఆస్పత్రులలో చికిత్పపొందుతున్నారు.
సర్వీస్ ఆస్పత్రిలో చికిత్సకు అర్హత గల ఏ ఇసిహెచ్ఎస్ సభ్యుడినీ, ఇసిహెచ్ఎస్ పాలీ క్లినిక్ రెఫర్ చేసిన తర్వాత ఆస్పత్రిలో చేర్చుకోకుండా ఉండకూడదు. నమోదిత ఆస్పత్రులు ఇసిహెచ్ఎస్ సభ్యులను చేర్చుకోవడానికి నిరాకరించిన సందర్భంలో అలాంటి వారిని సర్వీస్ ఆస్పత్రిలో చేర్చుకుంటారు.
కోవిడ్ -19 పరీక్ష ఫలితం వచ్చే వరకు అత్యవసర పరీక్షలు నిర్వహించడంలో, ప్రాణరక్షణ చికిత్స అందించడంలో ఎలాంటి జాప్యం ఉండడానికి వీలులేకుండా చూస్తారు. దీనికి తోడు కార్డియాలజీ,ఆర్థోపెడిక్ కేసులను సర్వీస్ ఆస్పత్రులతోపాటు నమోదిత ఆస్పత్రులకు రెఫర్చేస్తారు 
నమోదిత ఆస్పత్రి ఏదైనా పేషెంట్ను చేర్చుకోనట్టయితే దానిని ఒఐసి పాలిక్లినిక్లకు , ప్రాంతీయ కేంద్రాలకు తెలియజేయాలి. ఢిల్లీలోని ఇసిహెచ్ఎస్ సభ్యులు జాయింట్ డైరక్టర్  రీజనల్ సెంటర్ -2  ను సంప్రదించవచ్చు..
ప్రధాన మంత్రి కార్యాలయం
పిఎస్ఎల్ వి-సి49/ఇఒఎస్-01 మిషన్ ను విజయవంతంగా ప్రయోగించినందుకు ఐఎస్ ఆర్ ఒ కు అభినందనలు తెలిపిన ప్రధాన మంత్రి
పిఎస్ఎల్ వి-సి49/ఇఒఎస్-01 మిశన్ ను విజయవంతంగా ప్రయోగించినందుకు భారతీయ అంతరిక్ష పరిశ్రమను, భారతీయ అంతరిక్ష పరిశోధన సంస్థ  ను ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘శనివారం పిఎస్ఎల్ వి-సి49/ఇఒఎస్-01 మిషన్ ను విజయవంతంగా ప్రయోగించినందుకు భారతీయ అంతరిక్ష పరిశ్రమను, భారతీయ అంతరిక్ష పరిశోధన సంస్థ  ను నేను అభినందిస్తున్నాను. నిర్దిష్ట చివరి గడువు లోపల ముఖ్యమైన పనులను పూర్తి చేయడం కోసం కోవిడ్-19 కాలంలో ఎదురైన ఎన్నో అడ్డంకులను మన శాస్త్రవేత్తలు అధిగమించారు.
యుఎస్, లక్జెంబర్గ్ ల కు చెందిన నాలుగేసి ఉపగ్రహాలు, లిథుయేనియా కు చెందిన ఒక ఉపగ్రహం సహా తొమ్మిది ఉపగ్రహాలను కూడా ఈ మిషన్ లో భాగంగా ప్రయోగించడం జరిగింది’’ అని ప్రధాన మంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- జాతీయ వాక్సినేషన్ కార్యక్రమంలో భాగంగా ఇప్పటివరకు 75.89 కోట్ల వాక్సిన్ డోస్లు వేయడం జరిగింది.
- గత 4 రోజులుగా రోజువారీ కొత్త కేసులు 30,000 కంటే తక్కువ; గత 24 గంటల్లో 27,176 కొత్త కేసులుమొత్తం కేసులలో క్రియాశీల కేసులు 1.05 శాతం గా ఉన్నాయి.
- ఇండియాలో క్రియాశీల కేస్లోడ్ 3,51,087 గా ఉంది.
- రికవరీ రేటు ప్రస్తుతం 97.62 శాతం గా ఉంది.
- గత 24 గంటలలో కోలుకున్నవారు 38,012. దీనితో మొత్తం కోలుకున్న వారి సంఖ్య 3,25,22,171 కు చేరిక.
- వారపు పాజిటివిటి రేటు 2.00 శాతం. ఇది గత 82 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 1.69 శాతం. ఇది గత 16 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 54.60 కోట్ల కోవిడ్ నిర్ధారణ పరీక్షలు నిర్వహించడం జరిగింది.
సమాచార, ప్రసార మంత్రిత్వ శాఖ
ప్రెస్ ఇన్ఫర్మేషన్ బ్యూరో ప్రిన్సిపల్ డైరెక్టర్ జనరల్గా బాధ్యతలు స్వీకరించిన శ్రీ సత్యేంద్ర ప్రకాష్
ప్రెస్ ఇన్ఫర్మేషన్ బ్యూరో  ప్రిన్సిపల్ డైరెక్టర్ జనరల్గా శ్రీ సత్యేంద్ర ప్రకాష్ సోమవారం బాధ్యతలు చేపట్టారు. ఇండియన్ ఇన్ఫర్మేషన్ సర్వీస్ అధికారిగా ఉన్న శ్రీ ప్రకాష్ 1988 బ్యాచ్కి చెందినవారు. ఇంతకు ముందు ఆయన సెంట్రల్ బ్యూరో ఆఫ్ కమ్యూనికేషన్ ప్రిన్సిపల్ డిజి హోదాలో ఉన్నారు. కేంద్ర ప్రభుత్వంలో ప్రజా సంబంధ, సమాచారం, మీడియా నిర్వహణ, పాలన, విధాన రూపకల్పన, కార్యక్రమాల అమలు క్షేత్రంలో శ్రీ సత్యేంద్ర ప్రకాష్కు విస్త్రత అనుభవం ఉంది. ఆయన యునెస్కో, యునిసెఫ్, యుఎన్డిపి తదితర అంతర్జాతీయ, వివిధ జాతీయ వేదికలలో భారత ప్రభుత్వానికి ఆయన ప్రాతినిధ్యం వహించారు. సెంట్రల్ బ్యూరో ఆఫ్ కమ్యూనికేషన్ కోసం ప్రభుత్వ ప్రకటనల విషయ క్రమబద్ధీకరణ, ఇంటర్నెట్, డిజిటల్ మీడియా విధానం, ఎఫ్ ఎమ్ రేడియో విధానం, డిజిటల్ సినిమా విధానం తదితరాలకు ముసాయిదా మార్గదర్శకాలను రూపకల్పన చేయడంలో ఆయన కీలక పాత్ర పోషించారు. గణతంత్ర దినోత్సవం 2021, రోజున వోకల్ ఫర్ లోకల్ అన్న ఇతివృత్తంపై సమాచార, ప్రసార మంత్రిత్వ శాఖ తొలి టాబ్లూని ప్రదర్శించడంలో ఆయన పాత్రను గుర్తించారు.
భారత ప్రభుత్వ అనేక ప్రధాన ప్రజా ప్రచార కార్యక్రమాలతో సంబంధాన్ని కలిగి ఉండటమే కాక ప్రజలకు చేరువయ్యే కార్యకలాపాలను రూపొందించి, అమలు చేయడంలో పాత్రను పోషించారు. ముఖ్యమైన ఐఇసి ప్రచార కార్యక్రమాలను రూపకల్పన చేసిన ఘనతను పొందారు. ఓటరు చైతన్యం, అవగాహన ద్వారా 2021-22లో ప్రజల ఎన్నికల భాగస్వామ్యాన్ని పెంపొందించినందుకు ఆయనకు ఇటీవలే భారత ఎన్నికల కమిషన్ ఆయన గుర్తించి, జాతీయ అవార్డును అందచేసింది.
బాధ్యతలు స్వీకరించిన శ్రీ సత్యేంద్ర ప్రకాష్ను పిఐబి సీనియర్ అధికారులు స్వాగతించారు.
భారీ పరిశ్రమల మంత్రిత్వ శాఖ
గత మూడేళ్ళలో అంటే 2020 నుంచి 2023 మార్చి 15 వరకు ఇండియాలో 2,56,980 విద్యుత్ వాహనాలు నమోదయ్యాయి.
కేంద్ర రోడ్డు రవాణా మరియు రహదారుల మంత్రిత్వ శాఖకు చెందిన ఈ-వాహన్ పోర్టల్ లో పొందుపరచిన వివరాల ప్రకారం ఇండియాలో 2020 నుంచి 2023  వరకు నమోదైన  వాహనాల వివరాలు కేంద్ర భారీ పరిశ్రమల శాఖ సహాయ మంత్రి శ్రీ కృష్ణ పాల్ గుర్జార్ లోకసభకు ఇచ్చిన ఒక లిఖితపూర్వక సమాధానంలో ప్రకారం ఈ కింది విధంగా ఉన్నాయి.
సంవత్సరం మొత్తం సంఖ్య
2020 1,23,092
2021 3,27,976
2022 10,15,196
2023  2,56,980
విద్యుత్ వాహనాల కొనుగోలుదారులు, ఉత్పత్తిదారులకు భారీ పరిశ్రమల మంత్రిత్వ శాఖ ఈ దిగువ పేర్కొన్న మూడు స్కీముల ద్వారా ప్రోత్సాహకాలను అందజేసింది.
ఇండియాలో మిశ్రజాతి మరియు విద్యుత్ వాహనాల తయారీ టెక్నాలజీని త్వరితంగా స్వీకరించి ఆచరణలో పెట్టడం మరియు ఉత్పత్తి చేయడం  : ఫేమ్ ఇండియా స్కీము రెండవ దశను తొలుత ప్రభుత్వం 2019 ఏప్రిల్ ఒకటవ తేదీ నుంచి ఐదేళ్ల కాలానికి ప్రకటించింది. ఇందుకోసం బడ్జెట్ లో రూ. 10,000 కోట్లను కేటాయించింది.
ఫేమ్ ఇండియా స్కీము రెండవ దశ కింద విద్యుత్ వాహనాల కొనుగోలుదారులకు ఇచ్చే ప్రోత్సాహకంగా కొనేధరలో తగ్గింపు ఇచ్చారు. వాహనం బ్యాటరీ సామర్ధ్యం ఆధారంగా ప్రోత్సాహకం ఉంటుంది. అంటే ప్రతి కెడబ్ల్యుహెచ్ ఒక్కంటికి రూ. 10,000 చొప్పున ఈ - 3డబ్ల్యు మరియు ఈ - 4డబ్ల్యు వాహనాలకు రాయితీ గరిష్టంగా వాహనం ఖరీదులో 20% ఇస్తారు. అంతేకాక ఈ-2డబ్ల్యు వాహనాలకు ఇచ్చే ప్రోత్సాహకం /సబ్సిడీ ప్రతి కెడబ్ల్యుహెచ్ ఒక్కంటికి రూ. 10,000 నుంచి రూ. 15,000కు పెంచారు. అదికాక 2021 జూన్ 11వ తేదీ నుంచి రాయితీని గరిష్టంగా వాహనం ఖరీదులో 20% నుంచి 40 శాతానికి పెంచారు.
మోటారు వాహనాల రంగానికి ఉత్పత్తితో ముడిపడిన ప్రోత్సాహకం : మోటారు వాహనాల రంగానికి పి ఎల్ ఐ స్కీమును ప్రభుత్వం 2021 సెప్టెంబర్ 15వ తేదీన ఆమోదించింది. ప్రధానంగా దేశీయంగా ఉత్పత్తయిన వాహనాలకు మద్దతు ఇచ్చేందుకు ఈ స్కీముకు బడ్జెట్ లో రూ. 25,938 కోట్లు కేటాయించింది. విద్యుత్ వాహనాలకు పి ఎల్ ఐ స్కీము వర్తిస్తుంది.
ఉన్నతస్థాయి రసాయన ఘటకాల కు పి ఎల్ ఐ స్కీము : ఏసిసి ఉత్పత్తికి ప్రభుత్వం 2021 మే 12వ తేదీన పి ఎల్ ఐ స్కీము ఆమోదించింది. ఇందుకోసం బడ్జెట్ లో 18,100 కోట్లు కేటాయించింది. దేశంలో 50జిడబ్ల్యుహెచ్ సామర్ధ్యంగల ఏసిసి బ్యాటరీ ఉత్పత్తి యూనిట్లు ఏర్పాటు చేయడం ఈ స్కీము ఉద్దేశం. అదనంగా 5జిడబ్ల్యుహెచ్ సామర్ధ్యంగల ఏసిసి టెక్నాలజీలకు కూడా ఈ స్కీము వర్తిస్తుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
జనవరి 28,2021న రజతోత్సవాన్ని జరుపుకోనున్న ఎన్ ఐసిఎస్ ఐ; కార్యక్రమానికి ముఖ్య అతిథిగా హాజరుకానున్న రవిశంకర్ ప్రసాద
భారత ప్రభుత్వ ఎలక్ట్రానిక్స్, సమాచార టెక్నాలజీ మంత్రిత్వ శాఖకు చెందిన నేషనల్ ఇన్ఫర్మాటిక్స్ సెంటర్  కింద ఏర్పడిన ప్రభుత్వ రంగ సంస్థ నేషనల్ ఇన్ఫార్మిటిక్స్ సెంటర్ సర్వీసెస్ ఇన్ కార్పొరేటెడ్ , 28 జనవరి 2021న తన 25వ వార్షికోత్సవాన్ని జరుపుకోనుంది. ఈ కార్యక్రమానికి ముఖ్య అతిథిగా కేంద్ర ఎలక్ట్రానిక్స్ అండ్ ఇన్ఫర్మాటిక్స్ టెక్నాలజీ, కమ్యూనికేషన్స్, లా అండ్ జస్టిస్ మంత్రి హాజరుకానున్నారు. ఈ కార్యక్రమంలో ఎంఇఐటివై కార్యదర్శి అజయ్ సాహ్నే, ఎంఐఇటివై అదనపు కార్యదర్శి, ఎన్ ఐసిఎస్ ఐ చైర్మన్ డాక్టర్ రాజేంద్ర కుమార్, నేషనల్ ఇన్ఫర్మాటిక్స్ సెంటర్  డిజి డాక్టర్ నీతా వర్మ, టెక్ మహీంద్ర ఇండియా సిఇఒ సి.పి. గుర్బానీ, నాస్కాం అధ్యక్షుడు ఎం.సి.దేబ్జానీ ఘోష్, ఎన్ ఐసిఎస్ ఐ మేనేజింగ్ డైరెక్టర్ ప్రశాంత్ కుమార్ మిట్టల్ ఈ రజతోత్సవ కార్యక్రమంలో పాల్గొననున్నారు.
విధాన నిర్ణయాలలకు అర్థవంతమైన సమాచారాన్ని, ప్రభుత్వ సేవలు, పౌర పంపిణీలో సమర్థతను మెరుగురచడం, ఇ-ఆక్షన్ ఇండియా, - ప్రభుత్వ ఎలక్ట్రానిక్ ఫార్వార్డ్, రివర్స్ ఆక్షన్ అవసరాలను తీర్చడానికి, 24x7 ఆన్లైన్లో పని చేసే వ్యవస్థల అవసరాలను తీర్చేందుకు కీలక సమాచారాన్ని ఇచ్చే వర్చువల్ ఇంటెలిజెన్స్ పరికరం - తేజస్ ను మంత్రి ప్రారంభించనున్నారు. ఎక్కడ నుంచైనా పని చేసే అవకాశమున్న పోర్టల్ - వర్చువల్ వాతావరణాన్ని ఏర్పాటు చేయడం ద్వారా ఈ మహమ్మారి కాలంలో సామాజిక దూరం, పని హామీ ఇస్తూ భద్రతను కల్పించే ఇఆఫీస్/ విసి ద్వారా ఉద్యోగులు అప్లికేషన్లను అందుబాటులోకి తెచ్చుకోవడానికి, డిజిటల్ ఇండియా బ్రాండింగ్ ను అంతర్జాతీయ స్థాయిలో ఉత్పత్తి చేసిన సాఫ్ట్ వేర్ను ప్రోత్సహించేందుకు అంతర్జాతీయ ప్రతిపాదనలు చేసేందుకు కూడా ఈ తేజస్ను తోడ్పడుతుంది.
ఈ కార్యక్రమం 28 జనవరి 2021న ఉదయం 11.30 గంటలకు ప్రారంభమవుతుంది. ఎన్ ఐసి సోషల్ మీడియా ప్లాట్ఫాం  ద్వారా దీనిని ప్రత్యక్ష ప్రసారం చేయనున్నారు.
ఎన్ ఐసిఎస్ ఐ తన ప్రయాణాన్ని ఐసిటి సేవా పరిశ్రమలో 29 ఆగస్ట్, 1995న ప్రారంభించింది. కేంద్ర, రాష్ట్ర ప్రభుత్వాలకు, దేశవ్యాప్తంగా ఉన్న ప్రభుత్వ రంగ సంస్థలకు ఎండ్-టు-ఎండ్ ఐటి పరిష్కారాలను సంపాదించి, అందిస్తుంది. కొన్ని ప్రాజెక్టులలో ఎన్ ఐసిఎస్ ఐ అంతర్జాతీయ స్థాయిలో కూడా సేవలను అందిస్తుంది.
ప్రభుత్వ ఇ గవర్నమెంట్ మెజారిటీ ప్రాజెక్టులలో ఉనికి కలిగి, ఎన్ ఐసిఎస్ ఐ సామాజిక ఆర్థిక అభివృద్ధి మిషన్ దార్శనికతతో విజయవంతంగా మనుగడలో ఉంటూ పురోగమిస్తోంది.
ఎన్ ఐసిఎస్ ఐ కీలక సేవలలో ఐటి కన్సల్టెన్సీ, సెంటర్ ఫర్ ఎక్స్లెన్స్ ఫర్ డాటా అనలిటిక్స్, ప్రాడక్టైజేషన్ & అంతర్జాతీయ ప్రోత్సాహం, క్లౌడ్ సేవలు, ఐసిటి ఉత్పత్తి సంస్థాపన, మానవ వనరుల/ రోలౌట్/ శిక్షణ ప్రధానమైనవి. అది అందించే కీలక సేవలలో ఇఆఫీస్, ఇట్రాన్స్పోర్ట్, ఇహాస్పిటల్, ఇప్రిజన్స్, ఇకోర్ట్స్ తదితరాలు ఉన్నాయి.
ఆర్థిక మంత్రిత్వ శాఖ
3 నెలల సుదీర్ఘ ప్రచారంలో పిఎంజెజెబివై & పిఎంఎస్బివై కింద నమోదును ప్రోత్సహించేందుకు ప్రధాన కార్యదర్శులతో నిర్వహించిన సమావేశానికి అధ్యక్షత వహించిన డిఎఫ్ఎస్ కార్యదర్శి
ప్రధానమంత్రి జీవన్ జ్యోతి బీమా యోజన , ప్రధానమంత్రి సురక్ష బీమా యోజన  వంటి సూక్ష్మమ బీమా పథకాల కవరేజీని గ్రామ పంచాయతీ స్థాయిలో ప్రోత్సహించి, పెంచేందుకు తీవ్రమైన మూడు నెలల ప్రచారంలోని ముఖ్యాంశాల గురించి రాష్ట్రాలు/ కేంద్రపాలిత ప్రాంతాలకు చెందిన ప్రధాన కార్యదర్శులు/ సీనియర్ అధికారులను సున్నితపరిచి, ప్రభావితం చేసేందుకు సోమవారం జరిగిన విసి సమావేశానికి ఆర్థిక మంత్రిత్వ శాఖకు చెందిన ఆర్థిక సేవల విభాగం  కార్యదర్శి డాక్టర్ వివేక్ జోషి అధ్యక్షత వహించారు. మూడు నెలల పాటు01.04.2023 నుంచి 30.06.2023 వరకు సాగనున్న ఈ ప్రచారం దేశంలోని అన్ని జిల్లాల్లోను సాగుతుంది.
రాష్ట్రాలలో జనాభా పరిధి, పరిణామం కారణంగా సూక్ష్మ బీమా పథకాల కింద నమోదులను పెంచవలసిందిగా రాష్ట్రాలు/ కేంద్రపాలిత ప్రాంతాలను ఈ సమావేశం సందర్భంగా విజ్ఞప్తి చేయడం జరిగింది. ప్రస్తుతం, పిఎంజెజెబివై కింద జరిగిన క్రియాశీలక నమోదులు 8.3 కోట్లు కాగా పిఎంఎస్బివై కింద 23.9 కోట్లు జరిగాయి. ఈ పథకాల కింద రూ. 15,500 కోట్ల క్లెయిములను చెల్లించారు.
ఈ ప్రచారం ప్రభావవంతంగా అమలు చేసేందుకు, పర్యవేక్షించందుకు చురుకైన పాత్ర పోషించడం ద్వారా మద్దతును అందించాలని అన్ని రాష్ట్రాలు/ కేంద్రపాలిత ప్రాంతాల ప్రధాన కార్యదర్శులను డాక్టర్ జోషి కోరారు.
పరిమితిని పెంచే దిశలో ఒక అడుగుగా, సంతృప్త స్థాయి ప్రచారం అర్హులైన గరిష్ట లబ్ధిదారులకు చేరేలా చూసేందుకు డిఎఫ్ఎస్ కార్యదర్శి 13 ఏప్రిల్ 2023 న ప్రభుత్వ రంగ బ్యాంకు అధిపతులతో సమావేశాన్ని నిర్వహిస్తారు.
పిఎంజెజెబివై - పిఎంఎస్బివై గురించి
సామాజిక భద్రత కవర్లో భాగంగా ముఖ్యంగా బడుగు బలహీన వర్గాలు సహా సమాజంలోని పౌరులందరికీ జీవిత, ప్రమాద బీమాను అందించడం లక్ష్యంగా పిఎంజెజెబివై, పిఎంఎస్బివై పని చేస్తున్నాయి. ఏ కారణాలతో మరణం సంభవించినా రూ. 2 లక్షల బీమాను పిఎంజెజెబివై అందిస్తుండగా, పిఎంఎస్బివై ప్రమాదంలో మరణించిన వారికి లేదా పూర్తి శాశ్వత వైకల్యం పొందినవారికి రూ. 2 బీమాను, పాక్షిక లేదా శాశ్వత వైకల్యాన్ని పొందిన వారికి రూ. 1 లక్ష బీమాను అందిస్తుంది. అటువంటి ఘటనలు జరిగినప్పుడు ఈ పథకాల చందాదారులకు / లేదా వారి కుటుంబాలకు అవసరమైన ఆర్థిక మద్దతును ఈ రెండు పథకాలు అందిస్తాయి.
ఆయుష్
కోవిడ్ -19పై యుద్ధానికి ఆయుర్వేద అన్నది ప్రధాన ఇతివృత్తంగా ఐదవ ఆయుర్వేద దినోత్సవం
ఈ ఏడాది ఆయుర్వేద దినోత్సవ వేడుకలలో కోవిడ్ -19 మహమ్మారి నియంత్రణలో ఆయుర్వేద సంభావ్య ప్రభావ పాత్రపై దృష్టి పెట్టనున్నారు.
ఆయుర్వేద దినోత్సవాన్ని 2016 నుంచి ధన్వంతరి జయంతి రోజున నిర్వహిస్తున్నారు. ఈ ఏడాది నవంబర్ 13వ తేదీన ఈ దినోత్సవం జరుగనుంది.
ఆయుర్వేద దినోత్సవ లక్ష్యం ఆయుర్వేద బలాల, దాని ప్రత్యేక చికిత్సా సూత్రాలపై దృష్టిపెట్టడం. ఆయుర్వేద సామర్ధ్యంతో వ్యాధుల భారాన్ని, సత్సంబంధిత మరణాలను తగ్గించడం, జాతీయ ఆరోగ్య విధానం, జాతీయ ఆరోగ్య కార్యక్రమాలకు ఆయుర్వేద సామర్ధ్యం దోహదం చేసేలా చూడడం, సమాజ స్వస్థతకు ఆయుర్వేద సూత్రాలను ప్రోత్సహించడం కూడా ఈ లక్ష్యంలో భాగమే. అందుచేత, ఆయుర్వేద దినోత్సవం అన్నది వేడుకలు, సంబరాలు జరుపుకోవడం కన్నా ఈ వృత్తిని తిరిగి సమాజానికి పునరంకితం చేసే సందర్భం.
ప్రస్తుత మహమ్మారికి సంబంధించిన ఆందోళనలపై, ఈ సందర్భంలో రోగనిరోధక శక్తిని పెంపొందించడానికి ఆయుర్వేద ఎలా తోడ్పడగలదు అన్నదానిపై ప్రత్యేక దృష్టిని ఆయుష్ మంత్రిత్వ శాఖ ఐదవ ఆయుర్వేద దినోత్సవం సందర్భంగా పెట్టనుంది.
కోవిడ్ -19 మహమ్మారికి విరుగుడుగా ఆయుర్వేద అన్న అంశంపై ఆయుర్వేద దినోత్సవంనాడు వెబినార్ను నిర్వహించనున్నారు. కోవిడ్ -19ని తగ్గించడానికి ఆయుర్వేద రంగం చేపట్టిన వివిధ కార్యక్రమాలకు సంబంధించిన సమాచారాన్ని దృశ్య మాధ్యమం ద్వారా ఈ సందర్భంగా వ్యాప్తి చేయాలని లక్ష్యిస్తోంది. ప్రపంచం నలుమూలల నుంచి సుమారు 1.5 లక్షల మంది ఈ వెబినార్లో పాలు పంచుకుంటారని అంచనా. ప్రజలను కలుపుకుని, తగిన కార్యకలాపాలతో ఆయుర్వేద దినోత్సవాన్ని నిర్వహించవలసిందిగా విదేశాలలో ఉన్న ఎంబెసీలను/ మిషన్లకు ఆయుష్ మంత్రిత్వ శాఖ విజ్ఞప్తి చేసింది.
ఈ సందర్భంగా వెబినార్ మాత్రమే కాకుండా వివిధ కార్యకలాపాలను కూడా నిర్వహించాలని తలపెట్టారు. అక్టోబర్ నెల రెండవ పక్షంలో బిఐఎమ్ ఎస్ టిఇసి, ఐబిఎస్ ఎ దేశాలతో , అలాగే వాణిజ్య శాఖ, విదేశాంగ శాఖ, ఆయుర్వేద ఉత్పత్తుల ఎగుమతులకు సంబంధించి ఎగ్జిమ్ బ్యాంక్ తో కలిసి పరిశ్రమలకు పారస్పరిక వెబినార్లను నిర్వహించాలని ప్రణాళికలు సిద్ధం చేస్తున్నారు.
వివిధ రాష్ట్ర, కేంద్రపాలిత ప్రాంత ప్రభుత్వాలు ఆయుర్వేద దినోత్సవం సందర్భంగా కోవిడ్ -19 మహమ్మారికి ఆయుర్వేద అన్న అంశంతో వెబినార్లు, రేడియో ప్రసంగాలు, క్విజ్లు, ఆరోగ్య శిబిరాలు నిర్వహించనున్నాయి. ఈ కార్యక్రమాలకు సంబంధించిన సమాచారానికి ఎలక్ర్టానిక్, ప్రింట్ మీడియాలలో ప్రచారం కల్పించడం, ఆయుర్వేద కళాశాలలు, ఆయుర్వేద మందుల తయారీ సంస్థలు, ఆయుర్వేద ప్రాక్టిషనర్స్ అసోసియేషన్్స, జాతీయ ఆరోగ్య మిషన్ / జాతీయ ఆయుష్ మిషన్ కింద ఉన్న రాష్ట్ర పిఎంయులలను, రోటరీ క్లబ్, లయన్స్ క్లబ్ వంటివాటిని వివిధ కార్యకలాపాల కోసం కలుపుకోవడం గురించి కూడా ప్రణాళికలు సిద్ధం అవుతున్నాయి.
మానవాళికి సహజ ఆరోగ్య సంరక్షణ సంప్రదాయమైన ఆయుర్వేదం కేవలం వైద్య వ్యవస్థే కాదు, ప్రకృతితో మన సహజీవన సంబంధం అభివ్యక్తి కూడా. ఆరోగ్య సంరక్షణకు సంబంధించి చక్కగా గ్రంథస్థం చేసిన వ్యవస్థ. వ్యాధిని నిరోధించడం, ఆరోగ్యాన్ని పెంపొందించడం అన్న రెండు అంశాలకూ సమాన ప్రాధాన్యత ఇచ్చిన వ్యవస్థ ఇది.